רותם סלע

רותם סלע-רוטר (נולדה ב-16 באוגוסט 1983) היא מנחת טלוויזיה, שחקנית, דוגמנית ופרזנטורית ישראלית. מנחה לצד אסי עזר את תוכנית המציאות "הכוכב הבא לאירווזיון". עורכת דין בהכשרתה.

== ביוגרפיה ==
רותם סלע נולדה, גדלה והתחנכה בקריית חיים שבחיפה. בת זקונים לאברהם סלע, מנכ"ל חברה לציוד רפואי, ולליאורה (לבית שאולסקי), מורה לגאוגרפיה ומחנכת. סבה דייוי עלה מטורקיה לארץ ישראל עם חבר בגיל 16, והוא גם דובר לדינו.<ref></ref><ref></ref> לה שתי אחיות גדולות.

למדה בבית הספר תיכון עירוני מקיף קריית חיים, והייתה שחקנית כדורעף בנבחרת בית הספר. בהיותה בת 17, עברה עם משפחתה להתגורר בקיסריה.

== קריירה ==

=== דוגמנות ===
בהיותה בת 15, אותרה על ידי סוכן הדוגמניות רוברטו בן-שושן, והצטלמה לפרסומת לעדשות ולרשתות האופנה הישראליות "הוניגמן" ו-"TNT".
בשנת 2000 השתתפה בתחרות "נערת השנה" של "מעריב לנוער", אך לא העפילה לשלב הגמר.

התגייסה לצה"ל ושירתה כפקידה בחיל הים בבסיס הקריה. במהלך שירותה הצבאי בין השאר דגמנה את הוראות ההופעה והלבוש של חיל הים. לאחר שחרורה, עברה להתגורר בתל אביב.

כשהייתה בת 21, למדה משחק אצל משה איבגי, אך נשרה בטרם עת לאחר מספר שיעורים, ובגיל 23 חזרה לדגמן.

ב-2005 שבה להצטלם לקמפיינים של רשתות אופנה ישראליות כמו "רנואר", "נעלי מרקו" ורשת התכשיטים "נו האוס". ב-2006 הובילה את הקמפיין של רשת ההלבשה התחתונה הישראלית "גו אנדר". שימשה כפרזנטורית של רשת אופנת הצעירות הישראלית "לוצ'י" ו"סטפיה".

ב-2010 הצטלמה למוסף בגדי הים של כתב העת הישראלי לגברים "בלייזר". בנוסף הצטלמה לרשת ההנעלה הישראלית "סקופ".

בשנת 2015 שימשה כפרזנטורית של מעצבת התכשיטים מיכל נגרין. מ-2017 עד 2020 שימשה כפרזנטורית של חברת האופנה הישראלית "קסטרו" לצידו של אביב אלוש, וכפרזנטורית של מתחם העיצוב הישראלי "דן דיזיין סנטר", לצד אסי עזר. מ-2017 ועד 2022 הייתה פרזנטורית של מזגני "טורנדו".

=== משחק והנחיה ===
בשנת 2002 שיחקה בתפקיד זוטר בעונה החמישית של "שמש", בתור החברה של זואי. בשנת 2006 הופיעה בקליפ של להקת הגיים בויז "אשמור את ליבי". מאוחר יותר, הצטרפה לתוכנית "ערב טוב עם גיא פינס" ככתבת, לאחר פרישתו של חיים אתגר.

ב-2007 שיחקה בהופעת אורח בעונה השנייה של סדרת הדרמה היומית "האלופה" בהוט, בה גילמה את חמוטל. באותה שנה, הצטלמה לסדרת הדרמה "על קצות האצבעות" ששודרה בערוץ 2.

לאחר מכן, השתתפה בתפקיד זוטר בסרט ההוליוודי "אל תתעסק עם הזוהן", בכיכובו של אדם סנדלר.

ב-2008 השתתפה בעונה הרביעית של "רוקדים עם כוכבים", והודחה שנייה. באותה שנה החלה לשחק בהצגה "הצ'אט ועונשו" בבימויו של שלום אסייג. בנוסף היא החליפה את שירה קצנלנבוגן כמגישה בתוכנית "ד.צ 24" בערוץ המוזיקה.

בשנת 2010 שודרה הסדרה הקומית "אבודים באפריקה" מבית yes, שבה כיכבה לצד עידן חביב. ועל תפקיד זה הייתה מועמדות לפרס השחקנית הטובה מטעם האקדמיה לטלוויזיה. כיכבה גם בעונה השנייה של הסדרה מבית yes שנקראה "אבודים באסיה". באותו השנה, סלע הייתה מועמדת פרס האקדמיה הישראלית לטלוויזיה לשנת 2013 בקטגוריית השחקנית הטובה ביותר עבור הופעתה ב"אבודים באפריקה" מבית yes.

ב-2011 הנחתה את התוכנית "הסטייליסטים – קרב אופנה" בהוט בידור ישראלי.

ב-2013 השתתפה בעונה הרביעית של הסדרה "הבורר". כמו כן, החלה להופיע בסדרה "להיות איתה" שהחלה את שידוריה באותה שנה, ובה גילמה כשחקנית ראשית את נועה הולנדר, לצד אביב אלוש.

בדצמבר 2014 החלה להנחות את העונה השנייה של תוכנית הריאליטי "הכוכב הבא" לצד אסי עזר לאחר פרישתה של אסתי גינזבורג.

בדצמבר 2015 שבה להנחות לצדו של אסי עזר את העונה השלישית של "הכוכב הבא לאירוויזיון".

ביולי 2016 חתמה על חוזה ארוך טווח בקשת שלפיו תוביל פרויקטים בזכיינית. גילמה את אליס לצדו של עפר שכטר בסרט הישראלי "גאליס - קונקט", המבוסס על עלילת סדרת הנוער הישראלית "גאליס".

ביוני 2017 החלה להנחות לצד עזר גם את התוכנית "רק רוצים לרקוד".

בשנת 2018 החלה להנחות עם אסי עזר גם את "נינג'ה ישראל" בקשת 12, לצד השדרנים ניב רסקין ורותם ישראל. ובאותה שנה הצטלמה למיני-סדרה "אוטונומיות" בה גילמה את בלומי, אשתו של ברוידא (אסי כהן), גיבור הסדרה.

שיחקה בסדרה הקומית "הפסיכולוגית", שעלתה לראשונה ביוטיוב, בתור ליאת, המזכירה במשרד הפיננסי, כשביולי 2018 עלתה הסדרה גם בערוץ כאן 11 הטלוויזיוני.

בשנת 2020 השתתפה בסדרת דרמה מבית yes בשם "הטבח", בכיכובם של גורי אלפי וגל תורן, שם היא משחקת בתור הבעלים של המסעדה. באותה השנה, נבחרה כ"מנחה אהובה", ביחד עם אסי עזר, בטקס פרסי הנוער הגאה "איגי LOVE".

בשנת 2022 הייתה מועמדת לפרס השחקנית הראשית הטובה ביותר בסדרת דרמה על תפקידה ב"ירושלים".

ב-2023 השתתפה בסדרת הטלוויזיה "גוף שלישי" לצד ליאור רז ויהודה לוי, שיחקה בסרט הקומדיה "עולה לראש" עם שלישיית ערוץ הכיבוד, ומתוכננת להשתתף בינואר 2023 בסרט "סודה" בכיכובה, ובבימויו של ארז תדמור. באותה השנה, זכתה סלע בפרס הפנורמה בפסטיבל הטלוויזיה הצרפתי סירייס מאניה לשנת 2023, ביחד עם השחקנית הישראלית גל מלכה, על תפקידיהן בסדרת הדרמה "גוף שלישי".<ref name=":0" />ז

ב-2024 החלה לשחק בסדרת הנוער "מתוקים" שיצר אסי עזר לערוץ זום בהוט, בה סלע משחקת את האנטגוניסטית הראשית, שונית דבש, אמן של טולי ונועם.

ב-25 באוגוסט 2024 הודיעה שהיא תנחה את טקס הזיכרון של משפחות 7 באוקטובר לצידו של חנוך דאום.<ref></ref>

== חיים אישיים ==
סלע נשואה לאריאל רוטר, בנם של אתי וגבי רוטר, מייסדי רשת האופנה הישראלית "קסטרו", ולהם שלושה ילדים. הם מתגוררים בצפון הישן של תל אביב.

ב-2006 החלה ללמוד לימודי תואר ראשון במשפטים ומנהל עסקים במכללת המרכז הבינתחומי הרצליה (כיום אוניברסיטת רייכמן), ובהמשך הוסמכה כעורכת דין..

סלע הפכה לצמחונית ב-2007, ולאחר מכן החלה להתקרב גם לטבעונות. בריאיון לעיתון "פנאי פלוס" בנובמבר 2015 הגדירה עצמה כ"90% טבעונית". ב-2014 השתתפה בתשדיר של עמותת "Vegan Friendly" היוצא נגד הפגיעה בפרות בתעשיית החלב וקורא להימנע מצריכת מוצרי חלב.

במרץ 2019, במהלך מערכת הבחירות לכנסת העשרים ואחת, עלתה לדיון שאלת השתתפותן של מפלגות ערביות בקואליציה עתידית של הממשלה. על כך כתבה סלע ברשתות: ". דבריה עוררו תגובות רבות בעד ונגד, כולל של ראש ממשלת ישראל בנימין נתניהו שענה בצורה נחרצת: "ישראל היא לא מדינת כל אזרחיה. לפי חוק יסוד הלאום שהעברנו, ישראל היא מדינת הלאום של העם היהודי - ושלו בלבד". בריאיון ל"ידיעות אחרונות" מחתה סלע בראיון בין השאר גם נגד רינה מצליח: .

החל משלהי 2021 הפכה סלע לפרזנטורית של בנק דיסקונט.<ref></ref>
== פילמוגרפיה ==
=== סרטים ===
{| class="wikitable sortable plainrowheaders"
!שנה
!סרט
!דמות
!תפקיד
|-
|2016
|גאליס קונקט
|אליס
|תפקיד ראשי
|-
|2022
|עולה לראש
|שרונה טייכר
|תפקיד משנה
|}

=== טלוויזיה ===
{| class="wikitable sortable plainrowheaders"
!שנה
!סדרה
!דמות
!תפקיד
!הערות
|-
|2002
|שמש
|דוגמנית
| rowspan="3" |תפקיד אורח
|פרק: בסד השני
|-
|2007
|האלופה
|חמוטל
|עונה שנייה
|-
|200720142017
|מועדון לילה
| rowspan="3" |עצמה
|אורחת בעונות
2, 5 ו-6
|-
| rowspan="2" |2009
|יום בחיי
|אורחת
|
|-
|ערב טוב עם גיא פינס
|כתבת
|
|-
|2010
|בובי ואני
|אחות סקסית
|
|
|-
|2011
|החברים של נאור
|
|תפקיד אורח
|פרק: פאסיב אגרסיב
|-
|2010–2013
|אבודים באפריקה
|צליל מיתר
| rowspan="2" |תפקיד ראשי
|
|-
|2013–2021
|להיות איתה
|נועה הולנדר
|
|-
|2014
|הבורר
|נטלי
|תפקיד משני
|עונה 4
|-
|2014–הווה
|הכוכב הבא (לסירוגין משמש לבחירת "הכוכב הבא לאירווזיון")
| rowspan="4" |עצמה
| rowspan="3" |מנחה
| rowspan="3" |לצד אסי עזר
|-
|2017
|רק רוצים לרקוד
|-
|2018–2023
|נינג'ה ישראל
|-
|2017
|האח הגדול
|
|מנחה אורחת לפרק בודד בעונה 7, ביחד עם אסי עזר
|-
| rowspan="2" |2018
|הפסיכולוגית
|ליאת שטרוזמן
| rowspan="2" |תפקיד ראשי
|
|-
|אוטונומיות
|בלומי ברוידא
|מיני-סדרה
|-
|2019
|הכל תום
|מורן
|תפקיד אורח
|פרק ראשון
|-
| rowspan="2" |2020
|לא נפסיק לשיר (מהדורת הקורונה)
|עצמה
|מנחה
|
|-
|הטבח
|אסנת
|
|
|-
|2021
|ירושלים
|שירה
|
|
|-
|2022
|בלאדי מורי
|דנה
| rowspan="3" |תפקיד ראשי
|
|-
|2023–הווה
|גוף שלישי
|אלי
|
|-
|2024
|מתוקים
|שונית דבש
|
|}

== קישורים חיצוניים ==

* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:משתתפות בתחרות נערת השנה של מעריב לנוער
קטגוריה:שחקניות קולנוע וטלוויזיה ישראליות
קטגוריה:מנחות טלוויזיה ישראליות
קטגוריה:מתחרי רוקדים עם כוכבים (ישראל)
קטגוריה:עורכות דין ישראליות
קטגוריה:עורכי דין ישראלים
קטגוריה:סגל קשת
קטגוריה:טבעוניות ישראליות
קטגוריה:טבעונים ישראלים
קטגוריה:צמחוניות ישראליות
קטגוריה:צמחונים ישראלים
קטגוריה:בוגרות תיכון קריית חיים
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:פרזנטוריות ישראליות
קטגוריה:שחקני קולנוע וטלוויזיה ישראלים
קטגוריה:מנחי טלוויזיה ישראלים
קטגוריה:בוגרי תיכון קריית חיים
קטגוריה:פרזנטורים ישראלים
קטגוריה:הכוכב הבא
קטגוריה:נינג'ה ישראל
קטגוריה:ישראליות שנולדו ב-1983
קטגוריה:ישראלים שנולדו ב-1983